open-index/open-wikipedia-markdown huggingface dataset:
Blood from the Mummy's Tomb

***Blood from the Mummy's Tomb*** () je britanski horor film snimljen 1971. godine u režiji Setha Holta, kome je to bilo posljednje ostvarenje u filmografiji. Predstavlja adaptaciju romana *[[The Jewel of Seven Stars]]* Brama Stokera. Protagonistica, čiji lik tumači Valerie Leon, je kćer arheologa (čiji lik tumači Andrew Keir), koji je iz ekspedicije u Egiptu donio savršeno očuvanu mumiju zle staroegipatske kraljice. Radnja prikazuje kako je počinje opsjedati kraljičin duh, odnosno kako preko nje nastoje oživjeti i zavladati svijetom. *Blood from the Mummy's Tomb* je nastao u produkciji studija Hammer Films i snimanje je bilo u znaku niza problema; Peter Cushing, koji je originalno trebao glumiti lik protagonističnog oca, je morao napustiti set doznavši da mu se supruga teško razboljela; režiser Holt je, pak, na setu doživio srčani udar i umro na rukama glumca Aubreya Morrisa. Film je na kraju morao dovršiti producent Michael Carreras.

Stokerov predložak je 1980. godine ponovno adaptiran kao mnogo skuplji i ambiciozniji film pod naslovom *[[The Awakening (1980 film)|The Awakening]]*.

## Uloge
* Andrew Keir ... Julian Fuchs
* Valerie Leon ... Margaret Fuchs/Kraljica Tera
* James Villiers ... Corbeck
* Hugh Burden ... Geoffrey Dandridge
* George Coulouris ... Berigan
* Mark Edwards ... Tod Browning
* Rosalie Crutchley ... Helen Dickerson
* Aubrey Morris ... Dr. Putnam
* David Markham ... Dr. Burgess
* Joan Young ... Mrs. Caporal
* James Cossins ... Stariji bolničar
* David Jackson ... Mlađi bolničar

## Izvori


## Vanjske veze
* 
* 
*
Seth Holt

**Seth Holt** (Palestina, 1923 – London, 14. februar 1971) je bio britanski filmski režiser, najpoznatiji po ostvarenjima iz žanra trilera i horora. To je uključivalo i njegov posljednji film, *[[Blood from the Mummy's Tomb]]*, na čijem je setu doživio srčani udar i umro.

## Izabrana filmografija
* *[[Taste of Fear]]* (1961)
* *[[Station Six-Sahara]]* (1962)
* *[[The Nanny (1965 film)|The Nanny]]* (1965)
* *[[Danger Route]]* (1967)
* *[[Blood from the Mummy's Tomb]]* (1971)

## Vanjske veze
*
*''Seth Holt'' at BFI Screenonline
The Black Windmill

***The Black Windmill*** () je britanski špijunski triler film snimljen 1974. godine u režiji Dona Siegela. Predstavlja adaptaciju romana *Seven Days to a Killing* Clivea Egeltona. Protagonist, koga tumači Michael Caine, je britanski obavještajac kome otimaju sina i prijete da će ga ubiti ukoliko im ne dostavi dragulje kojim je trebao financirati jednu od svojih tajnih operacija. Radnja prikazuje kako on nastoji otkriti identitet otimača, postajući sve uvjereniji da iza svega stoji jedan od njegovih kolega, dok njegovi pretpostavljeni otmicu smatraju smicalicom u svrhu pronevjere vladinog novca. *The Black Windmill* je predstavljao jedini film koga je Siegel snimio u Evropi, a predstavljao je neuspjeh i kod kritičara i kod publike.

## Uloge

* Michael Caine ... Major John Tarrant
* Donald Pleasence ... Cedric Harper
* Joseph O'Conor ... Sir Edward Julyan
* John Vernon ... McKee
* Janet Suzman ... Alex Tarrant
* Delphine Seyrig ... Ceil Burrows
* Joss Ackland ... Glavni nadzornik Wray
* Clive Revill ... Alf Chestermann
* Catherine Schell ... Lady Melissa Julyan
* Denis Quilley ... Bateson
* Edward Hardwicke ... Mike McCarthy
* Paul Moss ... David Tarrant
* Derek Newark ... Policajac koji prati Tarrantov telefon
* Maureen Pryor ... Mrs Harper
* Joyce Carey ... Harperova sekretarica
* Preston Lockwood ... Ilkeston, direktor banke
* Molly Urquhart ... Margaret
* David Daker ... MI5 man
* Hermione Baddeley ... Hetty
* Patrick Barr ... General St John
* Russell Napier ... Admiral Ballantyne (nenaveden na špici)
* Robert Dorning ... Jeweller (nenaveden na špici)
* John Rhys-Davies ... Lažni vojni policajac (nenaveden na špici)

## Reference

## Vanjske veze
*
Law & Order (sezona 16)

Dolje se nalazi popis epizoda američke TV-serije ***[[Law & Order]]*** od premijere 16. sezone u sezoni (2005–2006).

## Format
Dennis Ferina i Annie Parisse su napustili seriju na kraju sezone.

## Uloge

### Glavne
* Dennis Ferina – Joe Fontana 
* Jesse L. Martin – Ed Green 
* S. Epatha Merkerson – Anita Van Buren
* Sam Waterston – EADA Jack McCoy
* Annie Parisse - ADA Alexandra Borgia 
* Fred Dalton Thompson – DA Arthur Branch 

### Epizodne
* Richard Brooks - ADA Paul Robinette (Epizoda 6)
* Carolyn McCormick - dr. Elizabeth Olivet (Epizode 7, 14-15)
* Michael Imperioli - Nick Falco (Epizoda 21)

## Epizode




## Izvori i napomene
Slučaj Odessa

**Slučaj Odessa** se može odnositi na:
**[[The Odessa File]]*, špijunski roman iz 1972. godine
*''The Odessa File'' (film), špijunski film iz 1974. godine

## Povezano
*Odesa (razvrstavanje)
The Odessa File

***The Odessa File*** (), u Jugoslaviji objavljen pod naslovom ***Slučaj Odessa*** ili ***Slučaj ODESSA***, je špijunski roman britanskog književnika Fredericka Forshytha objavljen 1972. godine. Radnja započinje 1963. godine u Zapadnoj Njemačkoj nedugo nakon Johna Kennedyja i prikazuje kako tamošnji novinar Peter Miller, potaknut samoubistvom preživjele žrtve Holokausta započinju istragu koja ga vodi do Eduarda Roschmanna, odbjeglog esesovskog zapovjednik odgovornog za ratne zločine u Rigi, ali i tajne organizacije pod imenom ODESSA, koja okuplja bivše esseovce i pomaže im u skrivanju; Milleru u istrazi pomažu jevrejski osvetnički vigilanti, ali i izraelska tajna služba Mossad koja ne samo što pokušava uhvatiti nacističke zločince, nego i spriječiti njihovu zavjeru za uništenje Izraela.

Forsyth je roman napisao nedugo nakon svog debitantskog romana *[[The Day of the Jackal (roman)|Dan šakala]]*, te je u njemu isto tako dobro iskoristio svoje novinarsko iskustvo, odnosno poznavanje obavještajnog miljea. U romanu je također ponovno koristio tada relativno rijetko miješanje fikcije sa stvarnim likovima i događajima; u romanu se kao lik, između ostalih, pojavljuje poznati lovac na naciste Simon Wiesenthal. Roman je, sa druge strane, izazvao veliku pažnju javnosti na dotada uglavnom ignorirane nacističke ratne zločince koji su se nalazili u bijegu ili na slobodu, uključujući samog Roschmanna, koji se nekoliko godina kasnije iz Argentine pod prijetnjom izručenja sklonio u Paragvaj, gdje je i umro.
The Odessa File (film)

***The Odessa File*** (), u Jugoslaviji prikazan pod naslovom ***Slučaj Odessa***, je britansko-zapadnonjemački špijunski triler film snimljen 1974. godine u režiji Ronalda Neamea. Predstavlja adaptaciju istoimenog romana Fredericka Forsytha. Radnja počinje 1963. godine i prikazuje kako zapadnonjemački novinar Peter Miller, istražujući samoubistvo preživjele žrtve Holokausta, dolazi do Eduarda Roschmanna (čiji lik tumači Maximilian Schell), bivšeg esesovskog oficira optuženog za ratne zločine, ali i tajne organizacije Odessa koja bivšim esesovcima i nacistima pomaže da ostanu na slobodi. Radnja prikazuje kako mu se život nađe u opasnosti, ali i kako prima pomoć od strane izraelske tajne službe Mossad zabrinute da bi Odessa svoje financijske i druge resurse mogla iskoristiti za uništenje jevrejske države.

Slično kao i roman, i film je predstavljao mješavinu fikcije i stvarnih činjenica, pa se tako u njemu osim Roschmanna kao lik pojavljuje stvarna ličnost znamenitog lovca na naciste Simona Wiesenthala (čiji lik tumači izraelski glumac Shmuel Rodensky), a sam Wiesenthal je sudjelovao u produkciji kao tehnički savjetnik. Producenti su inzistirali na autentičnosti, pa se *The Odessa File* namjerno snimala na lokacijama u Zapadnoj Njemačkoj, a američki glumac Voight uložio izuzetan napor kako bi sve spoje replike izgovarao na engleskom sa uvjerljivim njemačkim naglaskom.

## Uloge
*Jon Voight&nbsp;– Peter Miller
*Maximilian Schell&nbsp;– Eduard Roschmann
*Maria Schell&nbsp;– Frau Miller
*Mary Tamm&nbsp;– Sigi
*Derek Jacobi&nbsp;– Klaus Wenzer
*Peter Jeffrey&nbsp;– David Porath
*Klaus Löwitsch&nbsp;– Gustav Mackensen
*Kurt Meisel&nbsp;– Alfred Oster
*Günter Meisner&nbsp;– General Greifer
*Hannes Messemer&nbsp;– General Richard Glücks
*Garfield Morgan&nbsp;– General Izraelskih obrambenih snaga
*Shmuel Rodensky&nbsp;– Simon Wiesenthal
*Ernst Schröder&nbsp;– Werner Deilman
*Günter Strack&nbsp;– Kunik
*Noel Willman&nbsp;– Franz Bayer
*Martin Brandt&nbsp;– Marx

## Reference

## Vanjske veze
*
Confessions of a Window Cleaner

***Confessions of a Window Cleaner*** (), u Jugoslaviji prikazana pod naslovom ***Doživljaji perača prozora***, je britanska filmska komedija snimljena 1974. godine u režiji Vala Guesta. Predstavlja adaptaciju erotsko-humorističkog romana Christophera Wooda, objavljenog nekoliko godina ranije kao fiktivna autobiografija mladića po imenu Timothy Lea. Protagonist, koga tumači Robin Askwith je mladić kome njegov šurjak (koga tumači Antony Booth) daje posao perača prozora. Radnja prikazuje kako, sticajem okolnosti, prilikom obavljanja posla često dolazi u priliku da ženskim klijenticama pruža dodatne seksualne usluge, ali i kako su njegove zavodničke moći nedovoljne da osvoji srce policajke (čiji lik tumači Linda Hayden). *Confessions* je nastao velikim dijelom zahvaljujući kolapsu dotadašnjih cenzorskih standarda, ali i ekonomskoj krizi koja je britanske producente tjerala da publiku sve više privlače eksploatacijskim sadržajima, što se u ovom slučaju odnosilo ne samo na prilično "sirovi" seksualni humor, nego i brojne scene golotinje. Iako je izazvao zgražanje kritike, koja je u njemu vidjela dekadenciju i propadanje britanske kinematografije, postigao je komercijalni uspjeh i proizveo još nekoliko nastavaka.

## loge
* Robin Askwith .... Timothy Lea
* Antony Booth .... Sidney Noggett
* Bill Maynard .... Mr. Lea
* Dandy Nichols .... Mrs. Lea
* Sheila White .... Rosie Noggett
* Linda Hayden .... Elizabeth Radlett
* John Le Mesurier .... Inspektor Radlett
* Richard Wattis .... Carolein otac
* Joan Hickson .... Mrs. Radlett
* Melissa Stribling .... Mrs. Villiers
* Sam Kydd .... Prvi nosač
* Lionel Murton .... Brendin stanodavac
* Katya Wyeth .... Carole
* Sue Longhurst .... Jacqui Brown
* Anita Graham .... Ingrid
* Brian Hall .... Drugi nosač

## Reference

## Vanjske veze
* 
* ''The Pinnacle of Popular Taste?: The Importance of Confessions of a Window Cleaner'', by Sian Barber, Royal Holloway
ODESSA

**ODESSA** (skraćenica za *Organisation der Ehemaligen SS-Angehörigen*; na njemačkom: "Organizacija bivših članova SS-a") je izraz kojim se opisuje tajna organizacija koja je djelovala u godinama nakon Drugog svjetskog rata sa ciljem pomaganja članova SS-a i drugih njemačkih nacističkih organizacija, prije svega u njihovom skrivanju i izbjegavanju krivičnog progona za ratne zločine. Iako je poznati lovac na naciste Simon Wiesenthal bio uvjeren u njeno postojanje, o tome među historičarima ne postoji konsenzus, te mnogi vjeruju da su aktivnosti koje joj se pripisuju djelo nekoliko zasebnih i međusobno nepovezanih organizacija, od kojih je najpoznatija *[[Die Spinne]]*, mreža koju su pred sam kraj rata u svrhu bijega osnovali esesovski oficir Otto von Skorzeny i budući šef zapadnonjemačkih obavještajaca Reinhard Gehlen.

ODESSA-u je godine 1972. u svom romanu *[[Slučaj ODESSA]]* opisao britanski književnik Frederick Forsyth, te se nakon toga pojavljuje kao element radnje još nekoliko filmova i romana među kojima su najpoznatiji *[[Momci iz Brazila (film)|Momci iz Brazila]]*.

## Povezano
*Pacovski kanali
*Operacija Paperclip
*Werwolf

## Vanjske veze
*Information on ODESSA &mdash; from the Jewish Virtual Library
*
*ZDF.de (2002). “Mythos Odessa: Wahrheit oder Legende?”
Eduard Roschmann

**Eduard Roschmann** (25. novembar 1908 - 8. august 1977) bio je njemački nacistički oficir, poznat kao jedan od upravnika jevrejskog geta u Rigi za vrijeme njemačke okupacije, odnosno jedan od najtraženijih osumnjičenika za ratne zločine u decenijama nakon Drugog svjetskog rata. Roschmann, koga se optuživalo za sudjelovanje u Holokaustu, je nakon rata preko "štakorskih kanala" uspio pobjeći u Argentinu gdje je uživao sigurno utočište sve do 1970-ih, kada je na njega, između ostalih, pažnju skrenuo britanski pisac Frederick Forsyth učinivši ga jednom od likova svog triler-romana *[[Slučaj Odessa]]*. Godine 1975. je, suočen sa prijetnjom izručenja vlastima Zapadne Njemačke, prebjegao u Paragvaj gdje je i umro.

## Vanjske veze
* Official website: Jewish Community in Latvia Joint project of Latvia's Ministry of Foreign Affairs, the Latvian Jewish Community, and the Democracy Commission of the US Embassy; available in English, Latvian and Russian languages.
*  Scheffler, Wolfgang, "Zur Geschichte der Deportation jüdischer Bürger nach Riga 1941/1942", Volksbund Deutsche Kriegsgräberfürsorge e.V. – 23.05.2000
Halesowen

**Halesowen** je grad od 59,005 stanovnika u sredini Engleske.

Administrativno podpada pod metropolitanskog borough Dudley, i dio je konurbacije Midlandton u kojoj živi preko 2 284 093 stanovnika.

## Geografija

Halesowen leži u Grofoviji Zapadni Midlands pored Stourbridga, udaljen dvadesetak km zapadno od centra Birminghama.

## Historija

Za ranog  srednjeg vijeka zamak i naselje tada zvano *Hales*, pripadali su anglosaksonskom thegnu Olwinu. Kralj Henry II poklonio je 1174. Hales kao feud Princu od Walesa Davidu Owenu. 
Zbog tog se Halen, kasnije (ne prije kraja 13. vijeka) počeo nazivati *Hales wen*, što je nakraju dovelo do njegovog današnjeg imena - Halesowen.

Kralj John poklonio je 1214. Hales - Peteru Rochesu biskupu od Winchestera kao feud za održavanje budućeg samostana. On ga je dao Premonstratencima koji su ušli u posjed 1217.

Opat samostana Hales je već 1220. uspio dobiti dozvolu za održavanje sajma srijedom. 
Njegov nasljednik je 1270. uspio dobiti povelju kojom je Hales postao borough, kao takav prvi put je dokumentiran 1277.

Tokom 13. - 14. vijeka izbijali su česti sukobi između opata i građana, oko visina najamina koje je od njih tražio opat.

Halesowen je za industrijske revolucije u 18. vijeku naglo narastao, zahvaljući proizvodnji željeza i iskapanju ugljena po šumi Coombes.

Željeznica je došla do Halesowena 1878. (danas je više nema), a 1935. grad je dobio status metropolitanskog borougha.

Nakon donošenja zakona o lokalnoj upravi 1972., Halesowen je 1974. uklopljen u novoosnovani Metropolitanski borough Dudley.

## Privreda

I danas je proizvodnja čavala, koja ima tradiciju od kraja srednjeg vijeka - najvažnija industrija Halesowena.

## Reference

## Vanjske veze

* ''Halesowen''
Ulični borac (film, 1974)

, u svijetu poznatiji po engleskom naslovu ***The Street Fighter*** () je japanski film borilačkih vještina snimljen 1974. godine. Naslovni protagonist, čiji lik tumači Sonny Chiba, je Takuma Tsurugi, amoralni majstor borilačkih vještina spreman svoje usluge nuditi gangsterima i drugim kriminalcima. Radnja prikazuje kako ga angažiraju da otme kćer naftnog tajkuna (čiji lik tumači Yutaka Nakajima), a nakon toga mu odbiju isplatiti novac, poslije čega se on okrene protiv njih i kreće u krvavu osvetu.

*Ulični borac* je snimljen u vrijeme kada su u svijetu izuzetnu popularnost uživali kung fu filmovi iz susjednog Hong Konga. *Ulični borac* se među njima isticao prije svega nastojanja da se ton učini znatno mračnijim, pa je glavni lik potpuno amoralni antiheroj koji ne preza od ničega. Javnosti, ali i cenzorima, je međutim, još više u oči upala izuzetna eksplicitnost nasilja, uključujući scene kastracije. Kada je distribuiran u SAD, postao je prvi film koji je dobio zloglasni rejting X isključivo zbog nasilja. Usprkos svih tih problema, stekao je izuzetnu popularnost, a Sonny Chiba postao zvijezda. Već iste godine je snimljen nastavak pod naslovom *[[Return of the Street Fighter]]*, a poslije snimljen još nekoliko spin off filmova.

Jedan od velikih poklonika filma je američki sineast Quentin Tarantino, te se scene iz *Uličnog borca* prikazuju na početku njegovog filma *[[True Romance]]* iz 1993. godine.

## Uloge

* Shinichi (Sonny) Chiba - Takuma (Terry) Tsurugi
* Yutaka (Doris) Nakajima - Sarai Chuayut-Hammett
* Goichi (Gerald) Yamada - Rakuda Zhang (Ratnose)
* Masashi (Milton) Ishibashi - Tateki (Junjo) Shikenbaru
* Jirō Chiba - Gijun Shikenbaru
* Etsuko Shihomi (Sue Shiomi) - Nachi Shikenbaru
* Masafumi Suzuki (Nippon Seibukan) - Kendō Masaoka
* Nobuo Kawai - Tetsunosuke Tsuchida
* Ken Kazama - Senkaku Kan
* Yūshiro Sumi - Onaga
* Fumio Watanabe - Renzō Mutaguchi

## Vanjske veze
*
*
Gojira tai Mekagojira (1974)

je japanski science fiction film snimljen 1974. godine u režiji Juna Fukude. Predstavlja četrnaesti po redu film iz ciklusa o čudovištu Godzilli. Radnja prikazuje kako Japan počinje napadati mehaničko čudovište nalik na Godzillu zvano Mechagodzilla, kako i da nekoliko novinara otkriju kako iza svega stoje vanzemaljci prerušeni u ljude koji nastoje osvojiti svijet, te da Godzilla može zaustaviti Mechagodzillu jedino ako se udruži sa mitskim stvorenjem iz okinavskih legendi zvanim King Caesar. *Godzilla protiv Mechagodzille* je predstavljao jedan od dotada najskupljih filmova iz serije. Iako je relativno dobro prošao među publikom, kritičari ga smatraju jednim od lošijih ostvarenja u seriji.

## Uloge
* Masaaki Daimon ... 
* Kazuya Aoyama ... 
* Akihiko Hirata ... 
* Hiroshi Koizumi ... 
* Reiko Tajima ... 
* Hiromi Matsushita ... 
* Goro Mutsumi ... Kuronuma, Vođa vanzemaljaca iz Crne rupe 
* Shin Kishida ... Nanbara, Interpolov agent
* Takayasu Torii ... Tamura, Interpolov agent
* Beru-Bera Lin ... Princeza Nami, Azumi
* Masao Imafuku ... Vrhovni svećenik Azumi
* Daigo Kusano ... Yanagawa, Strani agent #1 Kuronumin suučesnik
* Kenji Sahara ... Kapetan broda

## Reference

## Literatura
* 

## Vanjske veze
* Godzilla on the web (Japan)
* 
* 
*
Law & Order (sezona 17)

Dolje se nalazi popis epizoda američke TV-serije ***[[Law & Order]]*** od premijere 17. sezone u sezoni (2006–2007).

## Format
Milena Govich i Alana De La Garza su se pridružili glavnoj postavi na početku sezone kao Nina Cassady i ADA Connie Rubirosa. Milena Govich i Fred Dalton Thompson su napustili seriju na kraju sezone.

## Uloge

### Glavne
* Jesse L. Martin – Ed Green 
* Milena Govich - Nina Cassady 
* S. Epatha Merkerson – Anita Van Buren
* Sam Waterston – EADA Jack McCoy
* Alana De La Garza - ADA Connie Rubirosa 
* Fred Dalton Thompson – DA Arthur Branch 

### Epizodne
* Richard Brooks - ADA Paul Robinette (Epizoda 4)
* Carolyn McCormick - dr. Elizabeth Olivet (Epizode 6, 20)

## Epizode




## Izvori i napomene
Alice in den Städten

***Alice in den Städten*** () je zapadnonjemački crno-bijeli igrani film snimljen 1974. godine u režiji Wima Wendersa. Po žanru je film ceste, a protagonist, čiji lik tumači Rüdiger Vogler je Philip Winter, novinar kome njujorškom aeodromu Lisa (čiji lik tumači Lisa Kreuzer), žena po ju je slućajno upoznao, ostavi na čuvanje svoju kćer Alice (čiji lik tumači Yella Rottländer) i zamoli da je odvede u Amsterdam. Radnja prikazuje kako se ispostavi da Lisa nema namjeru preuzeti Alice, a da se Alice točno ne sjeća u kojem od njemačkih gradova joj žive roditelji, te će zbog nje Philip morati putovati zemljom.

Wenders je ideju za svoj film dobio od svog prijatelja Petera Handkea i njegovih iskustava kao samohranog roditelja. *Alice* je po vlastitim riječima snimio u trenutku kada je, nezadovoljan svojim dotadašnjim opusom, ozbiljno razmišljao o tome da prekine svoju karijeri. I sam *Alice* umalo nije bio snimljen jer je Wenders, pogledavši Bogdanovichev film *[[Mjesec od papira]]* postao uvjeren kako će, zbog sličnosti radnje, biti shvaćen kao kopija. Na kraju je ipak snimio film i sa njime osvojio kritiku, koja je u njemu prepoznala specifičan autorski stil. Pohvale je dobio i Vogler, koji će postati stalni Wendersov suradnik; zajedno sa njim je snimio još tematski i stilski srodna filma - *[[Falsche Bewegung]]* i *[[Im Lauf der Zeit]]* - koji čine trilogiju ceste.

## Uloge

* Rüdiger Vogler ... Philip Winter
* Yella Rottländer ... Alice
* Lisa Kreuzer ... Lisa, Alicina majka
* Edda Köchl ... Angela, prijateljica u New Yorku
* Ernest Boehm ... Izdavač
* Sam Presti ... Prodavač automobila
* Lois Moran ... Službenica na aedromu
* Didi Petrikat ... Prijatelj u Frankfurtu
* Hans Hirschmüller ... Policajac
* Sibylle Baier ... Žena
* Chuck Berry ... sam sebe (nenaveden na špici)
* Wim Wenders ... Čovjek za džuboksom (nenaveden na špici)

## Vanjske veze
* 
* 
* Alice in den Städten beim Deutschen Filminstitut
Countess Dracula

***Countess Dracula*** () je britanski horor film snimljen u režiji Petera Sasdyja i premijerno prikazan početkom 1971. godine. Inspiriran je istinitim događajima, odnosno historijskom ličnošću Erzsébet Báthory, zloglasne plemkinje koja je živjela u Mađarskoj na početku 17. vijeka. Njen lik u filmu tumači Ingrid Pitt, a radnja prikazuje kako, suočena sa starenjem, odlučuje sebi vratiti mladenački lik tako što ubija mlade žene i djevice i njihovu krv koristi za rituale crne magije.

## Uloge
* Ingrid Pitt ... Grofica Elisabeth Nadasdy
* Nigel Green ... Kapetan Dobi, upravnik zamka
* Sandor Elès ... Por. Imre Toth
* Maurice Denham ... Veliki majstor Fabio, historičar zamka
* Patience Collier ... Julie Szentes, bolničarka
* Lesley-Anne Down ... Grofica Ilona Nadasdy, Elisabethina kćerka
* Peter Jeffrey ... Kapetan Balogh, glavni pristav
* Leon Lissek ... Narednik pristava
* Jessie Evans ... Rosa, Terina majka
*Alex Greenland ... Dječak iz zbora (nenaveden na špici)
* Andrea Lawrence ... Ziza, kurva u Pastirskoj gostionici
* Susan Brodrick ... Teri, sobarica
* Nike Arrighi ... Ciganska predskazivačica sudbine
* Marianne Stone ... Kuharica
* Charles Farrell ... Prodavač
* Anne Stallybrass ... Trudnica

## Izvori


## Vanjske veze
*
Creatures the World Forgot

***Creatures the World Forgot*** () je britanski pustolovni film snimljen 1971. godine u režiji Michaela Carrerasa. Radnja se događa u prahistoriji i prati sudbinu jednog plemena spiljskih ljudi u kome se dva brata bore za vodstvo i za lijepu djevojku (čiji lik tumači Julie Ege). Film je nastao u produkciji studija Hammer Films Productions, velikim dijelom potaknut uspjehom njihovog tematski i žanrovski srodnog filma *[[One Million Years B.C.]]*, odnosno još nekoliko ostvarenja gdje su jedna od glavnih atrakcija bile oskudno odjevene prahistorijske žene. *Creatures*, koji se snimao na lokacijama u današnjoj Namibiji se od njih, međutim, razlikovao po tome što je nešto veliki naglasak stavljen na autentičnost, pa u filmu nema dinosaura i drugih stvorenja koja su bila izumrla milionima godina nakon nastanka homo sapiensa.

## Uloge
*Brian O'Shaughnessy – Mak
*Julie Ege – Nala
*Tony Bonner – Toomak
*Robert John – Rool
*Sue Wilson – Noo
*Rosalie Crutchley – Starica
*Marcia Fox – Nijema djevojka
*Don Leonard – Stari vođa

## Izvori

## Vanjske veze
*
Hands of the Ripper

***Hands of the Ripper*** () je britanski horor film snimljen 1971. godine u režiji Petera Sasdyja. Radnja se događa u Londonu početkom 20. vijeka, odnosno petnaest godina nakon ubistava koje je počinio Jack Trbosjek. Protagonistica, čiji lik tumači Angharad Rees je Trbosjekova kćer koja, duboko traumatizirana zločinima kojima je bila svjedok kao dijete, odlazi na terapiju kod psihijatra (čiji lik tumače Eric Porter), koja će, pak, poslužiti kao okidač za novo krvoproliće.

## Uloge
*Eric Porter ... Dr. John Pritchard
*Angharad Rees ... Anna
*Jane Merrow ... Laura
*Keith Bell ... Michael Pritchard
*Derek Godfrey ... Mr. Dysart
*Dora Bryan ... Mrs. "Granny" Golding
*Marjorie Rhodes ... Mrs. Bryant
*Lynda Baron ... Long Liz
*Marjie Lawrence ... Dolly, sobarica
*Margaret Rawlings ... Madame Bullard
*Elizabeth MacLennan ... Mrs. Wilson 
*Barry Lowe ... Mr. Wilson
*April Wilding ... Catherine

## Vanjske veze
*
The Cars That Ate Paris

***The Cars That Ate Paris*** () je australijski igrani film snimljen 1974. godine u režiji Petera Weira, kome je to bio cjelovečernji debi. Po žanru predstavlja kombinaciju horora i crne komedije. Radnja se događa u Parisu, naizgled idiličnom gradiću u australijskoj provinciji čiji žitelji namjerno izazivaju prometne nesreće kako bi slučajne namjernike opljačkali ili pretvorili u svoje robove. Protagonist, čiji lik tumači Terry Camilleri) je jedna od njihovih žrtava koja je u prilici upoznati njihov bizarni način života u Parisu, i svjedočiti generacijskom sukobu koji će dovesti do apokaliptičkog nasilja u kome upravo vozila imaju glavnu ulogu. *The Cars That Ate Paris* je prikazan na Kanskom festivalu, gdje je privukao pažnju međunarodne kritike na Weira, koji će nakon toga imati niz zapaženih ostvarenja. *The Cars* se ponekad navodi kao jedna od inspiracija za mnogo poznatiji i uspješniji *[[Mad Max (film)|Mad Max]]* koji je snimljen nekoliko godina kasnije.

## Uloge
* John Meillon ... Gradonačelnik Len Kelly
* Terry Camilleri ... Arthur Waldo
* Chris Haywood ... Darryl
* Bruce Spence ... Charlie
* Kevin Miles ... Dr. Midland
* Rick Scully ... George Waldo
* Max Gillies ... Metcalfe
* Peter Armstrong ... Gorman
* Joe Burrow ... Ganger
* Deryck Barnes ... Al Smedley
* Edward Howell ... Tringham
* Max Phipps ... Velečasni Mulray
* Melissa Jaffer ... Beth

## Izvori

## Vanjske veze
* 
* 
* ''The Cars That Ate Paris'' at Australian Screen Online
*The Cars That Ate Paris at the National Film and Sound Archive
*The Cars That Ate Paris  at Anything Oz or New Zealand 
*''The Cars That Are Paris''  at Oz Movies
Dudley (borough)

**Dudley** je Metropolitanski borough od 312.925 stanovnika u sredini Engleske.

Borough Dudley osnovan je 1974., nakon donošenja zakona o lokalnoj upravi 1972., spajanjem dotadašnjih borougha Dudley, Stourbridge i Halesowen.

## Geografija

Dudley leži na zapadnom rubu Grofovije Zapadni Midlands. 
Historijski grad Dudley (administrativni centar) sa okolicom koji leži u centru borougha, nekad je bio dio historijske grofovije  Warwickshire, isto kao i gradovi na jugu Stourbridge i Halesowen.

Sjeverni i zapadni dijelovi borougha -  Amblecote, Kingswinford i Sedgeley, leže u historijskoj grofoviji  Staffordshire.

Geološki Borough Dudley razdvaja po pola greben Sedgley-Northfield. Na jugu i zapadu leže plodne oranice i sela duž rijeke Stour, pritoke Severna, a tu se nalaze i gradovi Stourbridge i Halesowen.

Sjeverno i istočno od grebena leži industrijski plato - Black Country, u kom dominira brdo kod Dudleya  - *Castle Hill*, mjesto na kom se nalaze ruine saksonskih i normanskih utvrda, a od 1935. zoološki vrt.

## Historija

Ugljen i željezna ruda se iskapaju od srednjeg vijeka, ali se ugljen nije koristio za livenje željeza sve do 18. vijeka. Tokom 17. vijeka bila je važna proizvodnja čavala, lanaca i sidara.

Za industrijske revolucije iskopani su brojni kanali koji su omogućili lakši i jeftiniji transport ruda i eksplozivni rast industrije. Do prve polovice 19. vijeka izgradilo se toliko mnogo visokih peći, da je čitav kraj dobio ime Black Country. 
Iskapanje ugljena prestalo je krajem 20. vijeka.

## Privreda

Proizvodnja stakla datira s početka 17. vijeka, a ono se kao i kristal i danas proizvodi. Metalurgija je i danas najvažnija grana 
industrija, proizvodi se gotovo sve od metala u rasponu od teških odljevaka do cijevi, lanaca, kablova, maticai i vijaka. 
Pored tog ima i tvornica koje proizvode plastiku, tekstil, kemikalije i elektroničke komponente.

U Boroughu Dudley leži geološki Rezervat prirode - *Wren's Nest*, poznat po silurskom vapnencu koji se iskapao do 1924.

## Reference

## Vanjske veze

* ''Dudley Metropolitan Borough Council''
Samar

**Samar**  (od starogrčkog *σαγμάριον* - novogrčkog *σαμάρι*) je tovarno sedlo.

## Karakteristike

Samar prenosi pritisak tereta ravnomjerno na kičmu i rebra tovarnih životinja.

Dijelovi samara su ** slamarica**  (ili stelja), koja se stavlja direktno na leđa životinje i ** drvenica**  (drveni okvir), koja se pričvršćuje na slamaricu. 

Prednji dio drvenice zove se - *glavina*, a stražni - *krstina*, ta dva dijela su međusobno povezana žiokama ili šticama.

Po mediteranskim zemljama samare nose magarci, mazge i konji, po afričkim i azijskim pustinjskim krajevima deve, po Indiji slonovi a po arktičkim tundrama sobovi.

## Historija

Samari su daleko stariji od sedla, pretpostavlja se da se koriste još od 2. milenija pne..

## Povezano

* Sedlo

## Reference

## Vanjske veze

* ''Samar''
Vatreni poljubac

**Vatreni Poljubac** je  bosanskohercegovačka hard rock skupina. Osnovana u Sarajevu 1977. godine. Uz standarne elemente hard rocka, Vatreni poljubac u svojoj glazbi dodaje i neke elemente narodne glazbe, osobito u načinu pjevanja. 
Sastav je osnovao bosanski glazbenik Milić Vukašinović. Prva objavljena pjesma im je bila "Doktor za rokenrol". Krajem iste godine objavljuju prvi album *Oh što te volim joj*. Vukašinović je autor svih skladbi sastava, sa devet studijskih albuma. Na svima svira gitaru i pjeva, osim na albumu *100% Rock and Roll* na kojem pjeva Mladen Vojičić Tifa.

## Diskografija
* *Oh, što te volim joj* (1978.)
* *Recept za Rock`n`Roll* (1979.)
* *To je ono pravo* (1980.)
* *Bez dlake na jeziku*  (1980.)
* *Živio Rock`n`Roll* (1982.)
* *Iz inata* (1985.)
* *100% Rock and Roll* (1986.)
* *Sad ga lomi* (1992.)
* *Sve ce jednom proć samo neće nikad Rock 'n' Roll*  (1999.)
* *Seksualno nemoralan tip*  (2001.)

## Izvori

## Vanjske veze
* Vatreni poljubac.com
Milić Vukašinović

**Milić Vukašinović** (Beograd, 9. ožujka 1950.) je srpski i bosanskohercegovački glazbenik poznat po angažmanima u Vatrenom poljupcu i Bijelom dugmetu.

## Biografija
Prelaskom u Sarajevo, sa 13 godina osniva svoj prvi sastav "Plavi dijamanti". Nakon završetka školovanja, 1965. godine, postaje profesionalni bubnjar u sastavu "Čičci". 
U ljeto 1970. odlazi u Italiju kako bi se pridružio Bregoviću i Redžiću. Po povratku iz Italije, svira u triju 'Mića, Goran i Zoran'. 1971. godine odlazi u London, i tamo ostaje tri godine, da bi se krajem 1974. vratio iz Londona i priključio "Indexima" s kojima je snimio nekoliko singlova. Od kolovoza 1976. postaje član Bijelog dugmeta kao zamjena za bubnjara Ipeta Ivandića. Naredne godine osniva trio "Vatreni poljubac" s kojim je kao kompletni autor, pjevač i gitarista snimio 9 studijskih i 5 solo albuma. Paralelno s time autor je, producent i aranžer na desetine hitova narodne glazbe (naročito za Hanku Paldum), koje su u ukupnom skoru ostvarile tiraž od više milijuna nosača zvuka.
Nakon rata objavio je dva solistička albuma i nastavio suradnju s mnogim srpskim i bosansko-hercegovačkim pjevačima.

Milić Vukašinović živi i radi u Beogradu. Godine 2008. sudjelovao je u serijalu Big Brother-VIP.

## Diskografija

### Bijelo dugme, albumi
* 1976. - *Eto! Baš hoću!*

### Vatreni poljubac

#### Singlovi
* 1978. *Doktor za rokenrol"*
* 1978. „Tvoje usne su bile moj najdraži dar"
* 1978. „Navrat-nanos i na svoju ruku"
* 1978. „Od želje da te ljubim hoću prosto da poludim"

### Albumi
* 1978. *Oh, što te volim joj*
* 1979. *Recept za rokenrol*
* 1980. *To je ono pravo*
* 1980. *Bez dlake na jeziku*
* 1982. *Živio rokenrol*
* 1985. *Iz inata*
* 1986. „100% rokenrol
* 1996. *Doktor za rokenrol*
* 1999. *Sve će jednom proć',samo neće nikad rokenrol*
* 2001. *Seksualno nemoralan tip*
* 2003. *Ima Boga*
Black Country

**Black Country** ("Crna zemlja") je ime industrijske regije, koja korespondira sa malom rudarskom zonom na zapadu engleske Grofovije Zapadni Midlands. Ime je dobio zbog enormnog zagađenja, koje je trajalo gotovo puna dva vijeka i trajno obilježilo njegov krajolik.

## Karakteristike
Black Country se proteže zapadno od grada Birminghama, koji se ne ubraja u tu regiju. U toj regiji su cijeli (ili najveći dio) metropolitanskih borougha; Wolverhampton, Walsall, Dudley i Solihull.

Ona i danas ima industrijski karakter, čak je još više urbanizirana. Ali za razliku od nekad, današnja industrijska aktivnost se više ne bazira na proizvodnji i lijevanju željeza, već na obradi metala, koji ne zagađuje toliko.

## Historija
To ime zaradio je čitav niz gradova u historijskim grofovijama  Staffordshire i Worcestershire, koji su naglo izrasli u 18. vijeku, zahvaljujući intenzivnoj eksploataciji ugljena i željezna ruda. U to vrijeme brojni ugljenokopi, visoke peći i ljevaonice ispunjavale su zrak dimom, a crna čađa pokrila je tlo.

Iskapanje ugljena prestalo je krajem 20. vijeka. Industrijska prošlost ostavila je svoj pečat na krajoliku, jer postoje još mnogi dijelovi sa zapuštenim zemljištem i pogonima.

## Reference

## Vanjske veze
* ''Black Country''
Mahler (film)

***Mahler*** je britanski biografski film snimljen 1974. godine u režiji Kena Russella. Protagonist, koga tumači Robert Powell, je znameniti austrijski kompozitor Gustav Mahler. Okvirna radnja prikazuje kako putuje vlakom zajedno sa suprugom Almom (čiji lik tumači Georgina Hale), te kroz flashbackove prikazuje život sa posebnim naglaskom na porodične traume i preobraćenje sa judaizma na katoličanstvo, odnosno kako su se ti događaji odražavali na njegovu muziku. *Mahler*, kojim je Russell još jednom pozabavio svojom omiljenom temom klasične muzike i njenih kompozitora, se smatra jednim od "smirenijih" ostvarenja njegove filmografije, u kome nije obično nije koristio priliku da stvara groteskne i uznemirujuće scene. Sa druge strane, veliki dio filma sadržavaju scene kojima se anakronistički referenciraju događaji nakon Mahlerove smrti vezani uz nacizam i Holokaust. Sličnim temama će se baviti i njegov sljedeći film *[[Lisztomania]]*.

## Uloge
*Robert Powell ... Gustav Mahler
*Georgina Hale ... Alma Mahler
*Lee Montague ... Bernhard Mahler
*Miriam Karlin ... Tetka Rosa
*Rosalie Crutchley ... Marie Mahler
*Gary Rich ... Mladi Gustav
*Richard Morant ... Max
*Angela Down ... Justine Mahler
*Antonia Ellis ... Cosima Wagner
*Ronald Pickup ... Nick
*Peter Eyre ... Otto Mahler
*Dana Gillespie ... Anna von Mildenburg
*George Coulouris ... Dr. Roth
*David Collings ... Hugo Wolf
*Arnold Yarrow ... Djed
*David Trevena ... Dr. Richter
*Elaine Delmar ... Princeza
*Benny Lee ... Ujaka Arnold
*Andrew Faulds ... Ljekar u vlaku
*Otto Diamant ... Profesor Sladky
*Michael Southgate ... Alois Mahler
*Ken Colley ... Siegfried Krenek
*Sarah McClellan ... Putzi
*Claire McClellan ... Glucki 
*Oliver Reed ... Upravnik stanice (nenaveden na špici)

## Reference

## Vanjske veze
* 
* ''Trauma as Memory in Ken Russell’s Mahler'', by Eftychia Papanikolaou; chapter in ‘’After Mahler’s Death’’ edited by Gerold W. Gruber, Morten Solvik and Jan Vičar, 72-89. Olomouc, Czech Republic: Palacký University, 2013.
Callan (TV serija)

***Callan*** je britanska igrana TV serija koja se emitirala od 1967. do 1972. godine na programu mreže ITV. Naslovni protagonist, koga tumači Edward Woodward, je agent britanske tajne službe zvane "Odjel", zadužen za obavljanje "prljavih operacija" koje uključuju i fizičko uklanjanje pojedinaca koje predstavljaju prijetnju nacionalnoj sigurnosti i interesima. Callan, kome je u poslu povremeno pomagao kriminalac po imenu Lonely (koga je glumio Russell Hunter), je bio ciničan i mučen beskrupuloznošću svojih pretpostavljenih, sa kojima je često dolazio u sukob. *Callan* se od sličnih špijunskih TV-serija isticao izuzetno mračnim tonom, te se isticao po neuobičajeno negativnom prikazu rada obavještajnih službi u tadašnjem Zapadnom svijetu.

Originalno je nastao kao TV drama *A Magnum for Schneider*, prikazane 1967. kao epizoda antologije *[[Armchair Theatre]]*. Ona je poslužila kao uspješni pilot za seriju koja je napravljena u četiri sezone - dvije u crno-bijeloj tehnici (1967, 1969) i dvije u boji (1970, 1972). Godine 1974. je pilot-epizoda poslužila kao predložak za igrani film ''Callan'', a 1981. nastavak u obliku TV filma pod naslovom *Wet Job*.

Serija je doživjela veliku popularnost i od Woodwarda načinila zvijezdu. S obzirom na sličnosti sa naslovnim likom, kao i to da ga je tumačio Woodward, popularna TV-serija *[[The Equalizer]]* iz 1980-ih se smatrala svojevrsnim duhovnim "nastavkom" *Callana*. Slične špekulacije su se odnosile i na popularnu TV-seriju *[[La Femme Nikita (TV serija)|La Femme Nikita]]*, u kojoj se Woodward također pojavljuje u ulozi šefa organizacije nalik na onu za koju radi Callan.

## Vanjske veze
* British Film Institute Screen Online
* Callan information on Digital Tapestries
* 
* 
* 
*
Callan (film)

***Callan*** je britanski špijunski film snimljen 1974. godine u režiji Dona Sharpa. Predstavlja remake TV-drame *A Magnum for Schnedier*, koja je bila poslužila kao pilot za popularnu TV-seriju *[[Callan (TV serija)|Callan]]*, odnosno adaptaciju njene novelizacije pod naslovom *A Red File for Callan*. Naslovni lik, koga, kao i u seriji, tumači Edward Woodward, je bivši operativac britanske tajne službe zadužen za obavljanje "prljavih poslova". Radnja prikazuje kako se oporavlja od živčanog sloma, ali i kako ga pretpostavljeni ponovno vraćaju u službu te mu daju zadatak da likvidira zapadnonjemačkog industrijalca (čiji lik tumači Carl Mönher) upetljanog u krijumčarenje oružja.

## Uloge
* Edward Woodward ... David Callan  
* Russell Hunter ... Lonely  
* Eric Porter ... Hunter  
* Peter Egan ... Toby Meres  
* Carl Möhner ... Schneider  
* Catherine Schell ... Jenny  
* Kenneth Griffith ... Waterman  
* Michael Da Costa ... Grk 
* Veronica Lang ... Liz, Hunterova sekretarica  
* Clifford Rose ... Dr. Snell  
* David Prowse ... Arthur
* Don Henderson ... George  
* Nadim Sawalha ... Padilla  
* David Graham ... Radio-operator  
* Yuri Borienko ... Vratar

## Izvori


## Vanjske veze
*
The Marseille Contract

***The Marseille Contract*** () je britansko-francuski kriminalistički film snimljen 1974. godine u režiji Roberta Parrisha. Radnja prikazuje kako je američki federalni agent (čiji lik tumači Anthony Quinn) toliko isfrustriran neuspjelim pokušajima da u zatvor smjesti francuskog narkobosa (čiji lik tumači James Mason), da ga na kraju odluči ukloniti angažmanom profesionalnog ubice (čiji lik tumači Michael Caine).

## Uloge
* Michael Caine - John Deray
* Anthony Quinn - Steve Ventura
* James Mason - Jacques Brizard
* Maurice Ronet - Inspektor Briac
* Alexandra Stewart - Rita
* Maureen Kerwin - Lucienne Brizard
* Catherine Rouvel - Brizardova ljubavnica
* Marcel Bozzuffi - Calmet
* André Oumansky - Marsac

## Vanjske veze
*
Juggernaut (film)

***Juggernaut***, u Jugoslaviji prikazan pod naslovom ***Gospodar života i smrti***, je britansko-američko-španski triler film snimljen 1974. godine u režiji Richarda Lestera. Po žanru je mješavina trilera i filma katastrofe, a inspiriran je stvarnim događajima koji su dogodili nekoliko godina prije, kada je lažna dojava o bombi na putničkom brodu *[[Queen Elizabeth 2]]* dovela do spektakularne intervencije britanskih Kraljevskih marinaca. Naslovni lik je anonimni ucjenjivač koji brodarsku tvrtku obavijesti kako je na njenom luskuznom putničkom brodu *SS Britanic* usred olujnog Atlantika postavio tempirane bombe koje će eksplodirati i izazvati smrt hiljada putnika.  Radnja prikazuje kako britanske vlasti, s obzirom da je brod nemoguće evakuirati, na njega šalju tim mornaričkih stručnjaka sa zadatkom da deaktiviraju bombe, dok u međuvremenu policija pokušava doznati identitet ucjenjivača.

Film je velikim dijelom snimljen na *[[TS Maksim Gorki]]*, luksuznom putničkom brodu koji su nedugo prije otkupili Sovjeti, te ga nakon toga dali u kratkotrajni čarter producentima. Film se isticao inzistiranjem na realizmu, odnosno nedostatkom konvencionalnih akcijskih scena; umjesto toga je prikazan metodičan rad različitih grupa likova koje na različite načine pokušavaju riješiti problem. Najpoznatijom se danas smatra završna scena u kojoj jedan od mornaričkih stručnjaka mora odlučiti koju žicu mora prerezati, a koju su kasnije kopirali autori brojnih drugih filmova.

## Uloge

* Richard Harris ... Kapetan korvete Anthony Fallon
* Omar Sharif ... Kapetan Alex Brunel
* David Hemmings ... Charlie Braddock
* Anthony Hopkins ... Viši nadzornik John McLeod
* Shirley Knight ... Barbara Bannister
* Ian Holm ... Nicholas Porter
* Clifton James ... Corrigan
* Roy Kinnear ... Brodski direktor društvenih događanja Curtain
* Caroline Mortimer ... Susan McLeod
* Mark Burns ... Hollingsworth
* John Stride ... Hughes
* Freddie Jones ... Sidney Buckland/Juggernaught
* Julian Glover ... Kapetan fregate Marder
* Cyril Cusack ... O'Neil (nenaveden na špici)
* Michael Hordern ... Baker (nenaveden na špici)
* Jack Watson ... Glavni strojar Mallicent
* Roshan Seth ... Azad
* Kenneth Colley ... Detektiv Brown
* Kenneth Cope ... Bridgeman
* John Bindon ... Driscoll
* Ben Aris ... Šteač
* Tom Chadbon ... Juggernautov kontakt
* Gareth Thomas ... Liverpool Joiner
* Simon MacCorkindale ... Kormilar br. 1

## Reference

## Vanjske veze
*
Emmanuelle (roman)

***Emmanuelle*** je erotski roman francusko-tajlandske spisateljice Emmanuelle Arsan originalno objavljen 1959. kao ilegalno anonimno izdanje. Naslovna protagonistica je 19-godišnja supruga francuskog inženjera koja se dolazi pridružiti mužu u Bangkoku. Radnja prikazuje kako tamo bude izložena uticaju libertinski raspoloženih Zapadnjaka, koji, fizički razdvojeni od zapadnog svijeta i njegovih moralnih pravila, prakticiraju slobodnu ljubav, a što potakne Emmmanuelle da se upusti u strastvene seksualne veze sa oba spola.

Roman, koji je dugo vremena cirkulirao na crnom tržištu, te je kao takav dobio još nekoliko nastavaka. Konačno je pod autoričnim pseudonimom objavljen 1967. godine, velikim dijelom zahvaljujući kolapsu cenzorskih standarda izazvanih seksualnom revolucijom. Roman je postao predmetom zanimanja zbog istraživanja tema odnosa Zapada i Istoka, biseksualnosti kao i promoviranja hedonizma i krajem 1960-ih popularnih stavova da se jedino prepuštanjem  najzatomljenijim porivima može pronaći vlastiti karakter. Vjeruje se da je roman velikim dijelom i autobiografske prirode, odnosno da ga je Arsan napisala zajedno sa mužem Louis-Jacquesom Rollet-Andrianeom sa kojim je bila prakticirala životni stil sličan svojoj heroini.

*Emmanuelle* je postala još poznatija kada je 1974. godine snimljena istoimena filmska ekranizacija u kojoj je naslovni lik tumači Sylvia Kristel. Film je postao međunarodni hit te potakao snimanje još nekoliko nastavaka, kao i niz drugih njime inspiriranih erotskih filmova. Godine 1978. je italijanski strip-autor Guido Crepax objavio strip u kome je vjerno i eksplicitno prenio sve dijelove romana. Godine 1994. je poslužio i kao predložak TV filma *[[Emmanuelle, Queen of the Galaxy]]* sa Kristom Allen u glavnoj ulozi, odnosno prve epizode TV-serije *[[Emmanuelle in Space]]*.

## Povezano
**[[Priča o O (roman)|Priča o O]]*
**[[Seksualni život Catherine M.]]*

## Vanjske veze
* French (adult) website devoted to Emmanuelle Arsan
Emmanuelle (film)

***Emmanuelle*** je francuski erotski film snimljen 1974. godine u režiji Justa Jaeckina, poznat kao jedno od komercijalno najuspješnijih ostvarenja žanra, odnosno prvi u istoimenoj filmskoj seriji.

Predstavlja adaptaciju istoimenog romana Emmanuelle Arsan. Naslovna protagonistica, čiji lik tumači Sylvia Kristel, je mlada Francuskinja koja dolazi u Bangkok kod svog supruga diplomata (čiji lik tumači Daniel Sarky). Radnja prikazuje kako se u društvu libertinski raspoloženih zapadnjaka upušta u niz seksualnih pustolovina sa oba spola.

Iza *Emmanuelle* je stajao producent Yves Rousset-Rouard, koji je ideju za snimanje dobio zahvaljujući filmu *[[Posljednji tango u Parizu]]*, koji je postigao izuzetan komercijalni uspjeh usprkos velikih kontroverzi vezanih uz njegov, za tadašnje standarde, eksplicitni sadržaj. Nastojeći snimiti erotski film koji bi se svojom kvalitetom izdigao iznad jeftinih seksploatacijskih ostvarenja, režiju je povjerio hvaljenom modnom fotografu Justu Jaeckinu, a naslovna uloga je povjerena dotada nepoznatoj nizozemskoj manekenki Kristel. Ugledni glumac Alain Cuny, koji se pojavljuje u ulozi u Emmanuelleinog ljubavnika Marija, bio je jedino poznatije ime iz svijeta mainstream filma; kasnije je tvrdio da je ulogu u takvom filmu preuzeo u namjeri da iskaže svoj prezir prema korumpiranoj i licemjernoj francuskoj filmskoj industriji.

*Emmanuelle* je imao relativno malo problema sa cenzurom, a čemu je najviše doprinio novi ministar kulture Michel Guy sa svojim liberalnim shvaćanjima. Zbog toga je u kino-dvorane pušten bez gotovo ikakvih rezova, uključujući i neke dotada nezamislive scene poput one u kojoj bangkonška striptizeta puši cigaretu iz vlastite vagine. Iako je film u mnogim dijelovima javnosti proglašen pornografskim, izazvao je ne samo veliko zanimanje publike, nego je i postao najgledaniji film godine u francuskim kino-dvoranama. Komercijalni uspjeh je potakao ne samo stvaranje novih standarda eksplicitnosti erotskih sadržaja u francuskoj kinematografiji, nego i potakao francuske vlasti da sljedeće godine konačno legaliziraju pornografske filmove, koji su za razliku od "meke" *Emmanuelle* imale mnogo eksplicitniji ("tvrdi") sadržaj.

Uspjeh *Emmanuelle* je od Kristel učinio međunarodnu zvijezdu i jednu od pop ikona svog doba. Također je potakao ne samo snimanje nastavka *[[Emmanuelle antidjevica]]* 1977. godine, nego i niza sličnih ostvarenja u drugim zemljama, među kojima se najviše ističe Italija s filmovima poput *[[Emmanuelle nera]]* gdje je glavni lik tumačila Laura Gemser.

## Uloge
* Alain Cuny : Mario
* Sylvia Kristel : Emmanuelle
* Marika Green : Bee
* Daniel Sarky : Jean
* Jeanne Colletin : Ariane
* Christine Boisson : Marie-Ange
* Romain Micmande : Luc

## Izvori

## Vanjske veze
* 
* 
* La censure cinématographique en France
Law & Order (sezona 18)

Dolje se nalazi popis epizoda američke TV-serije ***[[Law & Order]]*** od premijere 18. sezone u sezoni (2008).

## Format
Jeremy Sisto i Linus Roache su se pridružili glavnoj postavi na početku sezone kao Cyrus Lupo i EADA Michael Cutter. Jesse L. Martin je napustio seriju u 14. epizodi, a zamenio ga je Anthony Anderson u 15. epizodi.

## Uloge

### Glavne
* Jesse L. Martin – Ed Green (Epizode 1-14)
* Jeremy Sisto - Cyrus Lupo 
* Anthony Anderson - Kevin Bernard (Epizode 15-18)
* S. Epatha Merkerson – Anita Van Buren
* Linus Roache – EADA Michael Cutter 
* Alana De La Garza - ADA Connie Rubirosa 
* Sam Waterston – DA Jack McCoy

### Epizodne
* Carolyn McCormick - dr. Elizabeth Olivet (Epizode 11, 13)
* Anthony Anderson - Kevin Bernard (Epizoda 14)

## Epizode




## Izvori i napomene
Brian May

**Brian Harold May** je čuveni gitarist grupe *[[Queen]]*, rođen 19. srpnja 1947. u Velikoj Britaniji. Još kao dječak radi svoju prvu gitaru s ocem, napravljenu od drveta starog kamina. Naziva je *Red Special*, te s njom izvodi mnogobrojne *Queenove* hitove kojima daje upečatljiv zvuk. Brianovi rani uzori su bili Cliff Richard i grupa *[[The Shadows]]*, kao i naravno legendarni Jimi Hendrix. Na mnogim *Queenovim* albumima Brian se pojavljuje kao vodeći vokal na mnogim pjesmama kao "39", "Sail Away Sweet Sister", "Good Company", "Some Day One Day", itd. Potpisuje hitove kao što su "We Will Rock You", "Flash", "Who Wants To Live Forever", "Too Much Love Will Kill You" na kojima također nastupa kao prateći vokal. Nakon razilaska grupe *Queen* 1991., izlazi nekoliko njegovih albuma koji nikad nisu doživjeli komercijalni uspjeh, kao oni s grupom *Queen*.

Najboljim od njih može se smatrati onaj iz 1992. pod nazivom "Back To The Light", na kojem se nalazi i hit singl "Driven By You" upotrebljavan u mnogobrojnim reklamama, kao u onoj za vozila marke Ford. Kad su u jednom intervjuu pitali Cliffa Richarda tko bi bio gitarist u njegovu bendu iz snova on je odgovorio Brian May, na što je Brian May vrlo ponosan. Danas Brian i Roger Taylor još nastupaju diljem svjeta pod nazivom *Queen + Adam Lambert*, gdje ih na vokalu prati bivši član grupa *Free* i *Bad Company*  Paul Rodgers. Brian je dobar prijatelj s Axl Roseom i Slashom iz grupe *Guns and Roses* s kojima je nastupao na turneji 1992. kao gost. Također u dosta prilika nastupao sa Zuccherom i Alice Cooperom, kao i u mnogobrojnim drugim "all star" gitarskim događajima. Pored glazbe, veliki hobi mu je i astronomija, koju je studirao, ali i morao napustiti zbog ogromnih zahtjeva profesionalnog bavljenja glazbom, da bi ipak, 2007.g., dovršio svoj doktorat iz astrofizike. Danas, kad ima nešto više slobodnog vremena, često se susreće i radi sa astronomima diljem svijeta.
Kolan (jahanje)

**Kolan** je turska riječ koja znači *[[opasač|remen]]*, to je kožni pojas (dio sedla) koji se veže konju pod trbuh i tako učvrsti sedlo.

## Reference

## Vanjske veze
* ''Kolan''